𝄇 Downloaded From BollyFlix 𝄇
Τη μέρα του φόνου του κου Μπόντουραντ
την είδα ξεκάθαρα.
Μια καφετέρια κοντά στο γραφείο του μια ώρα πριν τον φόνο
δεν είναι τόπος εγκλήματος.
Έχει η εισαγγελία άλλους μάρτυρες ή στοιχεία;
Πρέπει να σου πω κάτι. Εκείνο το πρωί όντως ήμουν μπροστά στο κτίριο, όπως είπε.
Πρέπει να μου τα λες όλα.
Αυτά είναι όλα.
Τι ανακαλύψατε;
Μια μικρή κηλίδα αίματος στο δεξί γάντι.
Γιατί το αίμα του Μπόντουραντ είναι στα γάντια σου;
Δεν ξέρω, εντάξει; Δεν ξέρω.
Πόσα σου έδωσε ο Άλεξ Γκραντ για να με πλακώσουν στο γκαράζ;
Τι;
Ο Ντέιβιντ Γουέμπερ δουλεύει για τον Άλεξ Γκραντ.
Άρα, κι εσύ το ίδιο. Δεν θέλουν εκπομπή.
Ο σκοπός είναι η Λίσα να χρεωθεί τον φόνο του Μπόντουραντ.
Κύριε Γκραντ, θα εξηγήσετε στο δικαστήριο
τι ύποπτη δραστηριότητα εννοούσε ο κος Μπόντουραντ;
Ένα μέιλ ίσως αρκούσε για να πειστεί να καταθέσει ο κος Γκραντ,
αλλά όχι για να αποδείξετε ότι σχετίζεται με το θέμα.
Βρείτε κάτι άλλο
που να δείχνει την εμπλοκή του Άλεξ Γκραντ.
Αν αυτή θα είναι η γραμμή υπεράσπισης.
FBI - ΓΡΑΦΕΙΟ ΛΟΣ ΑΝΤΖΕΛΕΣ
Ο ΔΙΚΗΓΟΡΟΣ ΜΕ ΤΗ ΛΙΝΚΟΛΝ
-Θες γάλα ή ζάχαρη; -Ό,τι να 'ναι, δεν έχω θέμα!
Θα αργήσεις στο δικαστήριο.
Το μάθημά μου τελειώνει στις 6:00. Μπορώ να γυρίσω με ταξί.
Όχι. Μ' αρέσει να σε παίρνω.
Βρήκα έναν στάβλο πιο κοντά στη μαμά σου.
Θα τον δοκιμάσεις;
Δεν ξέρω.
Λατρεύω το άλογό μου. Και μ' αρέσει που με βλέπεις να ιππεύω.
Εντάξει.
ΜΑΜΑ
Μη νιώθεις άβολα για εμένα και τη μαμά.
-Είμαι καλά. Μπορείς να απαντήσεις. -Βιάσου.
-Ωραία. Σ' αγαπώ. Καλά να περάσεις. -Σ' αγαπώ.
Εντάξει.
Μην το πεις στον γιατρό μου. Με έχει βάλει σε αυστηρή δίαιτα.
Χωρίς αλκοόλ, χωρίς χοληστερίνη, χωρίς υδατάνθρακες, χωρίς χαρά.
Τι είναι το τόσο σημαντικό
που έπρεπε να με δεις το πρωί που ξεκινά η δίκη;
Κάποιος το άφησε στο κατώφλι μου χθες.
Επιστολή έρευνας από το FBI;
Προς τον Άλεξ Γκραντ ή Καζάριαν στον οποίο θέλω να τα φορτώσω όλα.
Προτιμώ να τον λες "εναλλακτικό ύποπτο".
Κι αυτό λέει ότι ο εναλλακτικός ύποπτός σου
είναι εν δυνάμει ύποπτος σε ομοσπονδιακή έρευνα.
Οικοδομική απάτη. Θυμάσαι το μέιλ του Μπόντουραντ;
-Αυτό το θέτει σε μια νέα προοπτική. -Τι εννοείς;
Ο Μπόντουραντ έστειλε μέιλ απειλώντας να τον ξεμπροστιάσει.
Δεν είναι σαφές τι εννοούσε.
Η δικαστής είπε ότι δεν αρκεί για να κατηγορηθεί. Ήθελε κάτι άλλο.
Να το κάτι άλλο.
Έτσι φαίνεται ότι ο Άλεξ Γκραντ σκάρωνε κάτι παράνομο.
Και το μέιλ δεν ήταν απειλή αλλά εκβιασμός.
Αν ισχύει, ο εκβιασμός είναι καλό κίνητρο να σκοτώσεις κάποιον.
Αλλά αυτό; Απλώς εμφανίστηκε στο σπίτι σου την παραμονή της δίκης;
Ναι, το ξέρω.
Κάποιος είτε θέλει πολύ να σε βοηθήσει
είτε προσπαθεί να σε μπερδέψει.
Πρέπει να βρεις ποιο ισχύει.
Πώς να το κάνω αυτό;
Πρώτα πρέπει να επιβεβαιώσεις αν η επιστολή είναι γνήσια ή όχι.
Και πρέπει να το κάνεις γρήγορα.
Ο μπάτσος που ανέλαβε την έρευνα.
Αυτόν να ξαφνιάσεις μ' αυτό κατά την ανάκριση.
-Μπα, η εισαγγελέας θα τον φέρει πρώτη. -Τότε, να το επιβεβαιώσεις πιο πριν.
Μικρέ, είσαι σίγουρος γι' αυτό;
Είπες ότι αυτός ο Γκραντ έβαλε να σε πλακώσουν.
Κι αν δοκιμάσει κάτι πιο μόνιμο;
Ξέρω πώς θα τον κάνω να νιώσει ασφαλής.
Κένι Ντόραμ, 1955.
-Μελετάς, έτσι; -Ακούω.
Ήταν ένας πολύ υποτιμημένος τρομπετίστας.
Ο μπαμπάς μου το άκουγε όταν είχε μεγάλη υπόθεση.
Δεν ξέρω γιατί.
Καλή η νοοτροπία αουτσάιντερ, έτσι;
Όσες δίκες κι αν είχα,
είναι σαν να ξαναμαθαίνω να κάνω ποδήλατο.
Είναι αγχωτικό να ξεκινάς κάτι νέο.
Ήθελα…
Ήθελα να σ' ευχαριστήσω και πάλι.
-Για τι πράγμα; -Για τη γενναιοδωρία.
Με τα λεφτά της Ρέι.
Αύριο θα δώσω στον διαχειριστή του στούντιο το νοίκι του πρώτου μήνα.
Ίζι, αυτό είναι υπέροχο. Συγχαρητήρια.
-Άρα, κι εσύ έχεις κάτι καινούριο, έτσι; -Ναι.
Τώρα απλώς δεν πρέπει να τα σκατώσω.
Παραλίγο να το ξεχάσω.
Πήρα την αλληλογραφία σου. Σκέφτηκα ότι δεν θα είχες χρόνο.
Βλέπεις; Αυτό θα μου λείψει όταν φύγεις.
Τι θα κάνω χωρίς εσένα;
Διαισθάνομαι ότι η Λόρνα θα σε κρατά σε τάξη.
ΜΟΝΟ ΕΣΥ ΜΟΥ ΛΕΙΠΕΙΣ ΑΠΟ ΤΟ ΛΟΣ ΑΝΤΖΕΛΕΣ. ΝΑ 'ΣΑΙ ΚΑΛΑ. ΦΙΛΙΑ, ΓΚΛΟΡΙΑ
ΑΛΟΧΑ ΑΠΟ ΤΗ ΧΑΒΑΗ
Ποιος έμεινε στο γραφείο;
Προσέλαβα προσωρινά φοιτητές.
Πόσους;
-Τέσσερις. -Τέσσερις;
Έχεις δει πόση δουλειά έχουμε;
Τόσοι χρειάζονται για τη δουλειά που κάναμε με την Ίζι.
Μάλιστα. Εντάξει.
Μίκι.
Κούκλα είσαι.
-Τέλεια για την πρώτη μέρα. -Ευχαριστώ.
Όλα θα πάνε καλά. Εντάξει; Μόνο μείνε ήρεμη.
Ψυχραιμία μπροστά στους ενόρκους, ό,τι κι αν ακούσεις σήμερα.
Ναι. Βρήκε τίποτα;
Όχι ακόμα, αλλά το ψάχνει.
-Κοίτα, μπορώ να σου βρω εισιτήρια. -Θέλω πάσα για τα παρασκήνια.
Θα πάρει χρόνο.
Ναι, λοιπόν, έχεις 24 ώρες.
-Είκοσι τέσσερις ώρες; -Θα πληρώσω τα διπλά.
Εντάξει, λοιπόν. Θα πληρώσω τα τριπλά.
Θα δω τι μπορώ να κάνω.
Θα με βοηθήσεις μ' αυτό;
Ποιος είναι ο ένορκός μας;
Ο δεύτερος μπροστά δεξιά. Γκάρι Φούρλονγκ.
Γιατί αυτός;
Γιατί όταν ο Σίσκο έκανε έλεγχο, έμαθε ότι έκαναν έξωση στον πατέρα του.
Έχασε το σπίτι του εξαιτίας εργολάβου. Έγινε αγωγή. Ρώτησα…
Σηκώστε το χέρι αν εσείς ή εγγύτερος συγγενής σας
έχει εμπλακεί σε διαμάχη με εργολάβο.
-Δεν οφείλεις να το αναφέρεις; -Δεν είπε ψέματα.
Η σύζυγος και τα παιδιά είναι εγγύτεροι. Όχι ο πατέρας.
Δεν φταίω αν η Άντρεα δεν το έψαξε.
Άρα, έχει άχτι στους εργολάβους. Θα πει ότι είναι μαζί μας;
Ίσως. Μην ενθουσιάζεσαι. Κι η Αντρέα έχει τους ενόρκους της.
Χάλερ.
Άντι.
Είναι πολύ αυτάρεσκη σήμερα.
Έχει αυτοπεποίθηση.
Αν πάρει φόρα, θα έχουμε πρόβλημα.
Άρα, πρέπει πάση θυσία να την αποσυντονίσουμε με τους ενόρκους.
Σηκωθείτε.
Καλημέρα.
Να θυμίσω σε όλους ότι σ' αυτήν την αίθουσα
δεν θα υπάρχουν ταμπέλες, συνθήματα ή οποιαδήποτε ξεσπάσματα.
Η προσβολή του δικαστηρίου τιμωρείται.
Πιστέψετε με, δεν θέλετε να μάθετε πώς.
Κατανοητό;
Ωραία.
Λοιπόν, συνήγορε,
χαραμίσαμε αρκετό χρόνο
με αναβολές και μέρες που δόθηκαν μετά την προκαταρκτική ακρόαση.
Οπότε, για λόγους σκοπιμότητας,
θα δώσω στην εισαγγελία και την υπεράσπιση από 30 λεπτά για εναρκτήριες αγορεύσεις.
Συμφωνούμε;
Τριάντα λεπτά; Συγγνώμη…
Η υπεράσπιση θα βολευτεί με μόλις 20 λεπτά.
Για λόγους σκοπιμότητας.
Ας μοιραστούμε τη διαφορά.
-Ας πούμε 25. -Είκοσι πέντε, Εντιμότατη.
Πολύ καλά, κα Πρόεδρε.
Κυρίες και κύριοι ένορκοι, καλημέρα.
Είμαι η αναπληρώτρια εισαγγελέας Άντρεα Φρίμαν
και είμαι εδώ σήμερα για να μιλήσω εκ μέρους κάποιου που δεν μπορεί.
Ενός εργατικού, επιτυχημένου ανθρώπου
που βοήθησε να χτιστεί η πόλη μας
και που έδωσε δουλειά σε χιλιάδες.
Ο Μίτσελ Μπόντουραντ.
Θα σας μιλήσω για τις τελευταίες βάναυσες στιγμές της ζωής του
και για το άτομο που την τερμάτισε.
Η κατηγορούμενη. Λίσα Τράμελ.
Λοιπόν, τα δεδομένα της υπόθεσης;
Είναι απλά.
Η κατηγορούμενη και ο κος Μπόντουραντ είχαν μια διαμάχη
που ανάγκασε τον κο Μπόντουραντ να ζητήσει περιοριστικά μέτρα
ενάντια στην κατηγορούμενη λόγω της συνεχούς παρενόχλησης.
Το πρωί του φόνου, αφού επισκέφτηκε μια κοντινή λαϊκή αγορά,
η κατηγορούμενη μπήκε σε μια καφετέρια κοντά στο γραφείο του θύματος
όπου είδε τον κο Μπόντουραντ να παίρνει έναν καφέ.
Τα στοιχεία θα δείξουν ότι μετά εκείνη έφυγε από την καφετέρια,
πήγε στο γκαράζ του και κρύφτηκε πίσω από μια κολόνα.
Ήξερε ότι αυτός θα έφτανε σύντομα. Τον περίμενε εκεί.
Φόρεσε γάντια για να μην αφήσει αποτυπώματα.
Όταν ο κος Μπόντουραντ έφτασε επιτέλους και βγήκε από το αμάξι,
του επιτέθηκε άγρια από πίσω
χτυπώντας τον στο κεφάλι με ένα αμβλύ αντικείμενο.
Τον ξυλοκόπησε κυριολεκτικά μέχρι θανάτου.
Τα στοιχεία θα δείξουν πόσο μισούσε η κατηγορούμενη τον κύριο Μπόντουραντ,
πώς τον παρακολουθούσε
και πώς, τη μέρα του φόνου, μπήκε στο πάρκινγκ του
με το κίνητρο, τα μέσα και την ευκαιρία να σκοτώσει.
ΠΟΤΕ ΘΑ ΞΕΡΩ ΓΙΑ ΤΗΝ ΕΠΙΣΤΟΛΗ;
ΤΟ ΨΑΧΝΩ.
Σου είπα ότι δεν μπορώ να συνεχίσω να το κάνω αυτό.
Τελευταία φορά. Υπόσχομαι.
Θέλω να επιβεβαιωθεί.
Ο πράκτορας που την υπέγραψε δεν μου το σηκώνει.
Αυτός ο τύπος. Ο Βάσκεζ.
Φίλιξ Βάσκεζ.
Πρέπει απλώς να βρεις την αρχική επιστολή στο αρχείο.
Σιγά μην το κάνω.
Αυτό θα σήμαινε να ανεβώ τρεις όροφος σε τμήμα που δεν είναι δικό μου,
να μιλήσω σε κάποιον που δεν συμπαθώ
και να εξηγήσω γιατί πρέπει να δω μια επιστολή που δεν με αφορά.
Φτάνει που κουβαλήθηκα εδώ να μιλήσουμε.
Λοιπόν, έχεις τα δίκια σου.
Αλλά είμαι ευγνώμων για όσα κάνεις για εμένα.
Ναι, κόψε τις μπούρδες, να χαρείς.
Σε πέντε μήνες βγαίνω στη σύνταξη.
Αν είναι να τη ρισκάρω, καλύτερα να μου πεις τι θα κερδίσω.
Οι Def Leppard με τους Mötley Crüe και τους Poison.
Ήδη έχω εισιτήρια. Τέταρτη σειρά.
Πάσα για τα παρασκήνια.
Για να τα δω.
Μην είσαι άπληστη.
Θα σου τα έχω αύριο.
Άρα, θα το κάνεις;
Δεν κάνω τίποτα μέχρι να δω τα πάσα.
Τέλος, θα ακούσετε πώς η αστυνομία βρήκε τα γάντια της κατηγορούμενης
στο γκαράζ της με το αίμα του Μίτσελ Μπόντουραντ πάνω τους.
Τα γάντια που 'χε για να τον σκοτώσει,
με αίμα που μπορεί να ήταν μόνο από τον φόνο.
Όπως είπα, είναι απλό. Τα δεδομένα δεν λένε ψέματα.
Ο συνήγορος της υπεράσπισης θα προσπαθήσει να την παρουσιάσει
ως ένα έντιμο μέλος της κοινότητάς της,
θύμα της αστικής αναβάθμισης που ο Μίτσελ Μπόντουραντ παρενοχλούσε.
Το μόνο μου σχόλιο σ' αυτό είναι να μην ξεγελιέστε.
Μην ξεγελιέστε από την ήρεμη έκφραση,
τη λευκή μπλούζα, τα περιποιημένα νύχια.
Από τους αντιπερισπασμούς και τα τεχνάσματα.
Ο συνήγορος υπεράσπισης θα δώσει μια καλή παράσταση.
Αλλά είναι μόνο αυτό. Μια παράσταση.
Γιατί δεν έχει απαντήσεις για τα στοιχεία που θα παρουσιάσουμε.
Στην τελική, τα απατηλά κόλπα του δεν αναιρούν το γεγονός
ότι ο Μίτσελ Μπόντουραντ δολοφονήθηκε βάναυσα και βίαια.
Και η γυναίκα που τον δολοφόνησε κάθεται εκεί.
Κύριε Χάλερ.
Ναι. Ευχαριστώ, Εντιμότατη.
Αυτό ήταν έντονο.
Τι λέτε να πάμε λίγο πίσω;
Θέλω να σας παρουσιάσω την πελάτισσά μου, τη Λίσα Τράμελ.
Είναι σεφ σε ένα πολύ καλό εστιατόριο, το Ελίζιαν.
Σας αρέσει να τρώτε;
Λοιπόν, πιστέψτε με.
Το φαγητό εκεί είναι το κάτι άλλο.
Επί δέκα χρόνια, η Λίσα πάσχιζε να τελειοποιήσει το μενού.
Η εισαγγελέας λέει ότι είναι οξύθυμη. Τι; Αλήθεια;
Μια οξύθυμη σεφ; Ανήκουστο.
Γιατί η εισαγγελέας δεν έχει δει εκπομπές μαγειρικής.
Ναι, είναι οξύθυμη. Πολλοί σεφ είναι.
Έτσι είναι το επάγγελμα. Το άγχος. Η πολύωρη εργασία.
Σίγουρα η Λίσα δεν καμαρώνει γι' αυτό. Αυτό δεν την καθιστά φονιά.
Αυτό θέλει η εισαγγελέας να πιστέψετε.
Ότι επειδή ήταν θυμωμένη με τον Μπόντουραντ,
αυτό σημαίνει ότι τον σκότωσε.
Τα στοιχεία δεν θα δείξουν αυτό.
Τα στοιχεία ή και η έλλειψη στοιχείων
είναι ένα σοβαρό θέμα στην υπόθεση της εισαγγελίας.
Η κα Φρίμαν υποσχέθηκε πολλά στοιχεία,
αλλά υπάρχει ένα τεράστιο στοιχείο που δεν έχουν.
Το πιο σημαντικό στοιχείο. Το φονικό όπλο.
Δεν το βρήκαν ποτέ.
Σκαρφίζονται διάφορες ιδέες για το τι θα μπορούσε να 'ναι,
αλλά δεν έχουν ούτε όπλο ούτε τρόπο να συνδέσουν τη Λίσα με κάποιο όπλο.
Μάλιστα, η μόνη αλήθεια που είπε η εισαγγελέας ήταν το προφανές.
Ο Μίτσελ Μπόντουραντ δολοφονήθηκε. Βάναυσα, βίαια, εν ψυχρώ.
Θέλουν να πιστέψετε ότι το έκανε η Λίσα,
αλλά θα σας δείξουμε πώς και γιατί η Λίσα δεν θα μπορούσε να το έχει κάνει.
Τι σημαίνει αυτό, λοιπόν;
Είναι απλό. Από την αρχή είχαν στήσει παγίδα στη Λίσα Τράμελ.
Τα στοιχεία της κας Φρίμαν είναι απλώς κομμάτι της παγίδας.
Κα Πρόεδρε, ενίσταμαι. Επιχειρηματολογεί, και απελπισμένα κιόλας.
Απλώς μιλώ για τα στοιχεία που πιστεύω ότι θα παρουσιαστούν.
Μείνετε στο θέμα, κύριε Χάλερ.
Βεβαίως, κα Πρόεδρε.
Συγγνώμη. Τι λέγαμε;
Τα στοιχεία. Εντάξει. Λοιπόν, από πού προήλθαν;
Από την αστυνομία του ΛΑ που ερεύνησε τον φόνο.
Στη βιασύνη να χτίσουν την υπόθεση κατά της πρώτης ύποπτης που βρήκαν
έχασαν τη γενική εικόνα.
Η κα Φρίμαν ευχαρίστως δέχτηκε αυτήν την ιστορία.
Ένσταση, κα Πρόεδρε.
Θα το ανακαλέσω. Αν μου επιτρέπετε,
θέλω να τελειώσω ήρεμα την αγόρευσή μου.
Συνεχίστε.
Ευχαριστώ. Θα τα συνοψίσω με τρόπο που ελπίζω να δεχτεί η κα Φρίμαν.
Με απλά λόγια,
η Λίσα Τράμελ παγιδεύτηκε.
Θα σας δείξουμε ακριβώς πώς και γιατί.
Οι μπάτσοι το έχαψαν.
Η εισαγγελία το έχαψε.
Εσείς μην το χάψετε.
Ευχαριστώ.
Ένας καθηγητής μου λέει ότι οι ενστάσεις στην αρχή είναι αγένεια.
Φαίνεσαι μικροπρεπής.
Το μόνο χειρότερο είναι να το κάνεις δύο φορές.
Θα στείλω τα στοιχεία του νέου πελάτη. Κατέθεσα τις αιτήσεις για τον Μπάρκλεϊ.
Βρήκα άκρη με το ονλάιν σύστημα του δικαστηρίου.
Απίστευτο. Έχουμε και πάλι ένα λειτουργικό γραφείο.
Κάποιος έπρεπε να το κάνει. Οι προσωρινοί μετά βίας σηκώνουν το τηλέφωνο.
Πότε θα γυρίσει;
Μόλις τελειώσει αυτή η δίκη.
Ευχαριστώ που ανέλαβες, Ίζι.
Σιγά το πράγμα. Πώς τα πάει η Χέιλι με την ιππασία;
Τέλεια. Έχει αρχίσει να της αρέσει πολύ.
Και μάλλον βρήκα τον αληθινό λόγο που θέλει να συνεχίσει να ιππεύει εδώ.
Είναι ψηλός, μελαχρινός και ονειρεμένος;
Κάτι τέτοιο.
Η συμβουλή μου, μιλώντας ως κόρη. Μην είσαι πολύ σκληρός μαζί της.
Περνάς χρόνο μαζί της.
Καλούμε τον ντετέκτιβ Χάουαρντ Ο'Μπράιεν.
Ντετέκτιβ, θα περιγράψετε την εμπειρία σας στο δικαστήριο;
Φυσικά. Πέρασα έξι χρόνια στους Πεζοναύτες.
Ήμουν σε εφεδρεία. Στρατεύτηκα στο Ιράκ.
Μετά, 18 χρόνια στην αστυνομία εδώ. Τα τελευταία δέκα ως ντετέκτιβ.
Σε πόσες υποθέσεις ανθρωποκτονίας έχετε δουλέψει;
Πάνω από 60.
Λίγο καταθλιπτική στατιστική, αλλά είναι αυτό που είναι.
Σαφώς έχετε μεγάλη εμπειρία.
Τώρα, μπορείτε να μας πείτε αναλυτικά τα στάδια της έρευνάς σας εδώ;
Με τη ντετέκτιβ Λονγκ φτάσαμε στον τόπο του εγκλήματος στις 9:45 π.μ.
Η περιοχή είχε ασφαλιστεί. Το εγκληματολογικό ήταν καθ' οδόν.
Αλλά και χωρίς αυτό, ήταν προφανές ότι το θύμα είχε αμβλύ τραύμα στο κεφάλι.
Υπήρχε πολύ αίμα,
άρα ήταν επιτακτικό να φυλαχτούν και συλλεχθούν τα στοιχεία.
-Υπήρχαν; -Όχι κάτι αξιοσημείωτο.
Κοντά στο πτώμα, βρήκαμε κύπελλο από το κοντινό Καφέ Μορίς.
Ένα θραύσμα από γυαλί με στρογγυλή άκρη που λογικά ήταν από καθρέφτη αμαξιού.
Αλλά όταν ελέγξαμε όλα τα οχήματα εκεί, δεν είχαν σπασμένους καθρέφτες.
Υπήρχε βίντεο ασφαλείας;
Δεν ήταν χρήσιμο.
Δεν υπάρχουν κάμερες στο γκαράζ, μόνο στην είσοδο και στο ασανσέρ.
Δεν μπήκαν ασυνήθιστα ή άγνωστα οχήματα εκείνο το πρωί.
Έτσι, κρίναμε ότι ο δολοφόνος πρέπει να μπήκε πεζός.
Μάλιστα. Κι αφού ερευνήσατε την περιοχή, τι κάνατε μετά;
Ήταν προτεραιότητα να ανακρίνουμε κάθε πιθανό μάρτυρα.
Πολύ καλά. Θα μας πείτε γι' αυτούς;
ΘΕΛΩ ΕΝΗΜΕΡΩΣΗ.
ΚΟΝΤΕΥΩ.
Η ασφάλεια μάς έδωσε λίστα με τα ονόματα απειλών.
Ήταν το όνομα της κατηγορούμενης σ' αυτήν τη λίστα;
Ήταν στην κορυφή της λίστας.
Ειδικά όταν μάθαμε ότι ήταν κοντά στο κτίριο περίπου την ώρα του φόνου.
Το ότι ήταν κοντά σημαίνει ότι είχε πρόσβαση, έτσι;
-Ένσταση. Καθοδηγεί τον μάρτυρα. -Δεκτή.
Αποσύρω την ερώτηση.
Τι κάνατε μετά, ντετέκτιβ;
Όταν κρίναμε πιθανή ύποπτη τη Λίσα Τράμελ,
έπρεπε να δράσουμε γρήγορα για να μη χαθούν στοιχεία ή άλλες ζωές.
Έτσι, πήγαμε αμέσως σπίτι της.
Τι συνέβη εκεί;
Η κυρία Τράμελ ήταν ήρεμη και ευγενική. Στην αρχή.
Τη ρωτήσαμε για το πρωινό της, πού ήταν, ποιον είδε.
Είπε ότι πήγε στη λαϊκή πιο κάτω από το γραφείο του Μπόντουραντ.
Όταν τη ρωτήσαμε αν μπήκε στο κτίριο, είπε όχι.
Τι έγινε μετά;
Κρίναμε ότι κατέφευγε σε υπεκφυγές, οπότε της ζητήσαμε να έρθει στο τμήμα.
Δέχτηκε οικειοθελώς.
Δεν της διαβάσατε τα δικαιώματά της γιατί…
Θεωρητικά, δεν ήταν ακόμα ύποπτη. Ξαναλέω, ήρθε στο τμήμα οικειοθελώς.
Όταν άρχισα να την ανακρίνω εκεί,
υπήρχαν ορισμένες ασυνέπειες.
Ας δούμε αυτήν την ανάκριση.
Όχι. Πρώτα πρέπει να μου ρίξεις λίγη ζάχαρη.
Μην το ξαναπείς αυτό.
Σεβαστό.
Αλλά δεν έχει πάσα μέχρι να επιβεβαιώσεις την επιστολή.
Στις δώδεκα, στο κινέζικο μαγαζί στη Σάντα Μόνικα.
Δοκίμασε την προβατίνα. Απρόσμενα καλή.
Προβατίνα;
Ειλικρινά, δεν με εκπλήσσει.
Είναι μεγάλη η λίστα όσων θα ήθελαν να του επιτεθούν.
Μάλιστα.
Λέτε ότι είναι ένας παθολογικός ψεύτης και σκατένιος άνθρωπος.
Ίσως είστε κι εσείς στη λίστα.
Κοιτάξτε.
-Τον μισώ. Το λέω ευθέως. -Αρκετά για να τον σκοτώσετε;
Τι συμπεράσματα βγάλατε;
Πέραν του ότι η ίδια είπε ότι μισεί τον κο Μπόντουραντ.
Καταλάβαμε ότι μας απέκρυψε κάτι νωρίτερα,
δηλαδή ότι είχε συναντήσει το θύμα στην καφετέρια,
παρά τα περιοριστικά μέτρα.
Βάσει αυτού, βγάλαμε ένταλμα για την οικία και το εστιατόριό της.
Και τι αντικείμενα βρήκατε εκεί;
Πήραμε το λάπτοπ της, μερικά προσωπικά έγγραφα και αντικείμενα,
καθώς και ένα ζευγάρι γάντια κηπουρικής από το υπόστεγο.
Πειστήριο 3 της εισαγγελίας.
Αυτά είναι τα γάντια από το σπίτι της κατηγορούμενης;
-Ναι. -Τα γάντια εξετάστηκαν.
Διαπιστώθηκε ότι έχουν ίχνη από το αίμα του Μίτσελ Μπόντουραντ.
Ακριβώς.
-Βρήκατε άλλα στοιχεία; -Τίποτα αξιοσημείωτο.
Πιο ενδιαφέρον ήταν το τι έλειπε από το σπίτι.
Τι έλειπε;
Κατά την έρευνά μας, βρήκαμε ένα κιτ με εργαλεία στο υπόστεγο.
Ήταν ένα κιτ του εμπορίου με χώρο για κάθε εργαλείο.
Μόνο ένα εργαλείο έλειπε.
-Ένα σφυρί. -Γιατί ήταν ενδιαφέρον αυτό;
Ένσταση. Αυτή η ανάκριση δεν είναι παρά εικασίες.
Ο μάρτυρας απλώς καταθέτει τη γνώμη του βάσει της εκτεταμένης εμπειρίας του.
Απορρίπτεται. Ας απαντήσει ο μάρτυρας.
Θα ξανακάνω την ερώτηση.
Γιατί παρουσίαζε τέτοιο ενδιαφέρον το χαμένο σφυρί της κατηγορούμενης;
Επειδή το εγκληματολογικό κατάφερε να προσδιορίσει
ότι το τραύμα του κου Μπόντουραντ είχε ένα ασυνήθιστο κυκλικό σχήμα.
Δεν υπάρχουν πολλά αμβλεία αντικείμενα με αυτό το σχήμα.
Το σφυρί το έχει.
Ευχαριστώ, ντετέκτιβ.
Τίποτα άλλο.
ΣΙΣΚΟ ΑΠΟ ΣΤΙΓΜΗ ΣΕ ΣΤΙΓΜΗ
Κύριε Χάλερ. Ανάκριση κατ' αντιπαράσταση;
Ο αστυνομικός που ανέλαβε την έρευνα.
Αυτόν να ξαφνιάσεις μ' αυτό κατά την ανάκριση.
Κα Πρόεδρε, οι ένορκοι θα θέλουν να ξεκουραστούν. Να κάνουμε διάλειμμα;
Δεν είναι καν μεσημέρι. Θα διακόψουμε τη συνηθισμένη ώρα.
Καλημέρα, ντετέκτιβ Ο'Μπράιεν.
Συνήγορε.
Μεταξύ όσων βρήκατε στον τόπο του εγκλήματος,
αναφέρατε κύπελλο από κοντινή καφετέρια;
Το Καφέ Μορίς. Ναι.
Ανήκε στη Λίσα Τράμελ;
Δεν ξέραμε. Μετά, βρήκαμε την απόδειξη στην τσέπη του κου Μπόντουραντ.
Και τα αποτυπώματά του στο κύπελο. Κρίναμε ότι του έπεσε κατά την επίθεση.
Άρα, το κύπελο δεν συνδέει τη Λίσα Τράμελ με τον τόπο;
Όχι, αλλά…
Ναι ή όχι, παρακαλώ, ντετέκτιβ.
Όχι.
Και το θραύσμα από γυαλί στο έδαφος; Θα το περιγράψετε;
Ήταν ένα κομμάτι από καθρέφτη, στρογγυλεμένο από τη μία πλευρά.
Μάλιστα. Συμπεράνατε ότι είναι από σπασμένο καθρέφτη αμαξιού;
Σε ένα γκαράζ, φαινόταν πιθανό.
Ελέγξατε το αμάξι της Λίσα Τράμελ;
Είχε σπασμένους καθρέφτες;
Όχι. Δεν είχε.
Μάλιστα.
Ας μιλήσουμε για αυτά που βρήκατε στο σπίτι της κας Τράμελ.
ΛΟΡΝΑ ΠΟΥ ΕΙΣΑΙ;
ΧΑΝΟΥΜΕ ΑΠΟ ΤΑ ΑΠΟΔΥΤΗΡΙΑ!
Βρήκατε άλλα ίχνη αίματος ή μόνο στα γάντια;
Ήταν μόνο στα γάντια.
Πώς μεταφέρατε τα γάντια από το σπίτι της;
Ένας εγκληματολόγος τα έβαλε στην κατάλληλη συσκευασία.
Θα περιγράψετε τη συσκευασία;
Ήταν ένας φάκελος που ήταν σφραγισμένος.
Πώς ακριβώς ήταν σφραγισμένος;
Ένσταση. Πώς είναι σχετικό;
Προσπαθώ να εξακριβώσω το πρωτόκολλο.
Απορρίπτεται. Αλλά, παρακαλώ, συντομεύετε, κύριε Χάλερ.
Όλα εντάξει;
Ναι, είμαι σίγουρη ότι όλα θα πάνε καλά.
Η Ντόνα δεν θα έρθει.
Είμαι ο Βάσκεζ, FBI. Έμαθα ότι με ψάχνεις.
Αυτή η επιστολή έχει την υπογραφή σου.
Είναι γνήσια;
Δεν μπορώ να σχολιάσω ενεργή έρευνα.
Δεν θέλω να σχολιάσεις.
Θέλω απλώς να μου πεις αν η επιστολή είναι αυθεντική.
Ούτε επιβεβαιώνω ούτε αρνούμαι την αυθεντικότητα της επιστολής.
Αλλά άκου μια συμβουλή. Κάνε χάρη στον εαυτό σου και στο αφεντικό σου.
Παρατήστε τα.
Η Ντόνα ανέφερε πάσα για τα παρασκήνια;
Έγραψα το όνομά μου και τον αριθμό σήματος και πήγα κατευθείαν στο εργαστήριο.
Ποτέ δεν αφήσατε τον φάκελο με τα γάντια χωρίς επιτήρηση;
Ένσταση. Η ερώτηση ήδη απαντήθηκε.
Δεκτή.
Εντιμότατη, ζητώ μια μικρή διακοπή. Μόνο πέντε λεπτά.
Αρκεί να μη μελετήσετε το εγχειρίδιο εγκληματολογίας. Ναι.
Πέντε λεπτά.
"Ούτε επιβεβαιώνει ούτε αρνείται". Άρνηση σε μορφή μη άρνησης.
-Θα το δεχτούμε. Δεν έχουμε χρόνο. -Είσαι σίγουρος;
Ας περιμένουμε επιβεβαίωση. Ξανακάλεσε τον μάρτυρα αργότερα.
Όλα θα έχουν λήξει ως τότε. Η Άντρεα μάς σκοτώνει.
Ποιος ξέρει αν θα έχουμε καλύτερη επιβεβαίωση;
Θα πάμε τώρα. Έλα.
Καταθέσατε νωρίτερα
ότι ερευνούσατε απειλές κατά του Μίτσελ Μπόντουραντ.
Σωστά.
Ερευνήσατε καμιά απειλή του ιδίου κατά άλλων;
Δεν καταλαβαίνω τι εννοείτε.
Πειστήριο Δ της υπεράσπισης.
Θα μας πείτε τι είναι αυτό το έγγραφο;
Ένα μέιλ του Μπόντουραντ προς κάποιον εργολάβο, τον Άλεξ Γκραντ.
Το έχετε ξαναδεί;
Ελέγξαμε όλα τα μέιλ και την αλληλογραφία του θύματος. Ναι.
Άρα, έχετε δει ότι ο Μπόντουραντ απειλεί με εκβιασμό τον Γκραντ;
Ένσταση! Αιτιολόγηση;
Η αιτιολόγηση είναι στο μέιλ.
Θα διαβάσετε το σημειωμένο κομμάτι;
"Αν δεν συμφωνήσουμε στους όρους,
θα αναγκαστώ να προβώ στα κατάλληλα νομικά μέτρα.
Αναφορά στους δανειστές μας, που, ως διαχειριστές,
υποχρεούνται από τον νόμο να αναφέρουν ύποπτες δραστηριότητες".
Άρα, ο Μίτσελ Μπόντουραντ θα κάρφωνε τον Άλεξ Γκραντ στο FBI
για ύποπτες δραστηριότητες αν…
Ένσταση. Εικασίες.
Δεκτή.
Θα αναδιατυπώσω.
Δεδομένου του περιεχομένου αυτού του μέιλ,
γιατί δεν κρίνατε ύποπτο τον Άλεξ Γκραντ;
Εξετάσαμε τους πάντες. Αυτή είναι επιχειρηματική διαμάχη.
Δεν υπάρχουν στοιχεία ότι ο κος Γκραντ παρανομούσε.
Άρα, αν υπήρχαν στοιχεία, αυτό θα άλλαζε την κατάσταση;
Ντετέκτιβ Ο'Μπράιεν, ξέρετε τι είναι η επιστολή έρευνας;
Ένσταση. Να πλησιάσουμε;
Ξεκινήσαμε.
Ακόμα κι αν ισχύει, που αμφιβάλλω,
δεν μπορεί να γίνει δεκτό τόσο αργά.
Ας εξηγήσω. Μου άφησαν αντίγραφο της επιστολής.
-Ανώνυμη πηγή. -Σοβαρά;
Έπρεπε να το επιβεβαιώσω. Η κα Φρίμαν δεν ενημέρωσε για τα γάντια
γιατί έπρεπε να τα εξετάσει.
Έχει δίκιο, κα Φρίμαν.
Τότε, ζητώ προθεσμία ως αύριο να το επιβεβαιώσω κι εγώ η ίδια.
Ως το τέλος του διαλείμματος. Ο μάρτυρας θα τελειώσει σήμερα.
Ευχαριστώ, κα Πρόεδρε.
Οι καθρέφτες μπορούν να μπουν σ' αυτόν τον τοίχο, οι μπάρες εκεί.
Είναι τέλειο.
Ανυπομονώ.
Νοίκι δύο μηνών, όπως συμφωνήσαμε. Πότε μπορώ να μπω;
Έγινε μια αναπροσαρμογή στο νοίκι.
Τι αναπροσαρμογή;
Το ενοίκιο πήγε στις 15.000 τον μήνα. Θέλω επιταγή για 30.000…
Μισό.
Η Ρέι διαπραγματεύτηκε για 10.000. Αυτή ήταν η συμφωνία.
Πάνε μήνες τώρα. Τα νοίκια στη γειτονιά εκτοξεύτηκαν.
Η συμφωνία ήταν δυνητική.
Της έδωσα αρκετό χρόνο για να βρει τα λεφτά.
Πρέπει να προσαρμοστώ στις συνθήκες της αγοράς.
-Απίστευτο. -Η προσφορά ισχύει για μια βδομάδα.
Είναι δικό σου, αν βρεις τα υπόλοιπα λεφτά.
Και να τα βρω, δεν μπορώ να πληρώνω 15.000 τον μήνα.
Με παίρνει μόνο ως δέκα.
Τότε, θα το ξαναβγάλω στην αγορά. Λυπάμαι.
Λοιπόν;
Το FBI το επιβεβαίωσε.
Ορίστε.
Αλλά η ένστασή μου ότι είναι άσχετο παραμένει, κυρία Πρόεδρε.
Άσχετο; Βάσει της επιστολής, μπορούμε να υποθέσουμε ότι ερευνάται απάτη.
Ίσως ο Γκραντ κλήθηκε να καταθέσει.
Ισχύει, κα Φρίμαν;
Απ' όσο ξέρω, ναι, υπάρχει ομοσπονδιακή έρευνα.
Όμως, απ' όσο γνωρίζω, ο Άλεξ Γκραντ δεν έχει κληθεί να καταθέσει.
Ναι, καλά, όχι ακόμα.
Καλώς.
Συνδέσατε τις κουκίδες, κύριε Χάλερ, αλλά σας προειδοποιώ.
Μη μετατρέψετε τη δίκη σε τσίρκο.
Έτσι και ξεπεράσετε το όριο από γεγονότα σε εικασίες,
θα σας ξεκόψω.
Ξέρετε τι κάνετε, ελπίζω.
Σας ευχαριστώ.
"Αγαπητέ κε Γκραντ, σας ενημερώνουμε
ότι είστε στόχος σε έρευνα του FBI για οικοδομική απάτη στη Νότια Καρολίνα.
Με την επιστολή ειδοποιείστε
να μην καταστρέφετε επιχειρηματικά έγγραφα.
Θα κάνουμε προσπάθεια να συζητήσουμε το θέμα μαζί σας.
Υπογραφή, Φίλιξ Βάσκεζ, ειδικός πράκτορας".
Ποια είναι η ημερομηνία;
Δεκαοχτώ Ιανουαρίου.
Κι η ημερομηνία στο μέιλ του Μπόντουραντ προς τον Άλεξ Γκραντ;
Δέκα Ιανουαρίου.
Άρα, ο Μπόντουραντ απείλησε να καρφώσει τον Γκραντ στο FBI.
Οκτώ μέρες αργότερα, ο Γκραντ μαθαίνει από το FBI ότι είναι στόχος σε έρευνα;
Ε και;
Λίγο αργότερα, ο Μπόντουραντ δολοφονείται.
Ένσταση. Υπάρχει κάποια ερώτηση εδώ;
Δεκτή.
Με αυτά κατά νου,
ακόμα θεωρείτε λογική την αποτυχία σας να κρίνετε ύποπτο τον Άλεξ Γκραντ;
Όπως είπα πριν, εξετάσαμε τους πάντες.
Όχι για πολύ. Συλλάβατε τη Λίσα Τράμελ την ίδια μέρα.
Αυτό έδειχναν τα στοιχεία. Είχε κίνητρο.
Δεν δείχνουν αυτά τα έγγραφα
ότι ο Άλεξ Γκραντ είχε κίνητρο να σκοτώσει τον Μπόντουραντ;
-Ένσταση! Επιχειρηματολογεί. -Είναι μια ερμηνεία κι αυτή.
Απορρίπτεται.
Είχατε παρωπίδες, έτσι;
Βρήκατε μια εύκολη ύποπτη
και δεν θα αποκλίνατε από αυτό το μονοπάτι.
Όχι! Δεν ήξερα για την επιστολή.
Κι αν ήξερα, θα…
Αν ξέρατε, τι; Θα είχατε ενεργήσει διαφορετικά;
Εμμένω στην έρευνά μας και στο πόρισμά της.
-Πιάσαμε το σωστό άτομο. -Έτσι λέτε;
Δεν έχω άλλες ερωτήσεις.
ΑΥΤΟΚΙΝΗΤΟΔΡΟΜΟΣ ΣΑΝΤΑ ΜΟΝΙΚΑ
Κλασικό Λος Άντζελες, ε;
Δεν κοιτάνε πού μένεις, μόνο τι οδηγάς.
Πρέπει να κρατώ τα προσχήματα.
Ήλπιζα να φύγω, αλλά δεν μπορώ να βγάλω λεφτά από την εκπομπή.
Ζήτα από τον επενδυτή που δουλεύει για τον Άλεξ Γκραντ. Ο Ντέιβιντ Γουέμπερ;
Κοίτα, ξέρω ότι δεν με πιστεύεις,
αλλά ορκίζομαι, δεν ήξερα ότι πάνε να το φορτώσουν στη Λίσα.
-Δεν θα το είχα κάνει. -Πλέον σημασία έχει τι θα κάνεις τώρα.
Τι θες να του πω;
Ότι ο Άλεξ Γκραντ δεν χρειάζεται να ανησυχεί.
Δεν προσπαθούμε να τον κατηγορήσουμε.
Αυτοί οι τύποι δεν είναι χαζοί. Λες να μη σε παρακολουθούν;
Σαφώς, αλλά θα εμπιστευτούν τον δικό τους,
οπότε πες ότι δεν έχουμε τίποτα χειροπιαστό για τον Γκραντ.
Είναι στάχτη στα μάτια.
Πες ότι θέλουμε μόνο να δείξουμε ότι ο Μπόντουραντ ήταν μαλάκας.
Ότι πολλοί τον ήθελαν νεκρό.
Άρα, ο Γκραντ δεν έχει λόγο να ανησυχεί αν καταθέσει.
-Λες να το χάψει αυτό; -Ναι, σ' αυτό ποντάρω.
Εντάξει. Θα το κάνω.
Χένρι, να θυμάσαι, αν θες μια ευκαιρία να ανακτήσεις τα λεφτά σου
και να βγάλεις κάτι από την εκπομπή, κάνε ακριβώς ό,τι είπα.
Μην τα σκατώσεις.
Το καταλαβαίνω.
Σου αρέσει; Είναι βίσονας. Πιο υγιεινό.
Αλήθεια;
Αρκεί να μην είναι στρουθοκάμηλος.
-Όχι. -Παραείναι γλυκά.
Κι αυτά τα έφτιαξα στη φριτέζα αέρος.
Εντυπωσιάστηκα!
Αυτή η υπόθεση σε έχει επηρεάσει. Δεν σ' έχω ξαναδεί να μαγειρεύεις τόσο.
Έλεγα να πάμε μαζί για ιππασία πριν τελειώσει το καλοκαίρι.
Να μοστράρω την τέχνη μου.
Φυσικά. Ας το κάνουμε.
Που λες, εκείνο το αγόρι στον στάβλο. Πώς τον λένε;
-Ο Τέιλορ; -Ναι.
-Δουλεύει εκεί; -Μερική απασχόληση. Το καλοκαίρι.
Και; Έχεις τσιμπηθεί μαζί του;
Μπαμπά!
Τι; Συγγνώμη. Εγώ…
-Σίγουρα ήδη είπες στη μαμά σου γι' αυτόν. -Πλάκα κάνεις; Όχι. Είναι χειρότερη.
Η μαμά σου ενεργεί με το μυαλό, κορίτσι μου.
Εμείς οι δύο, με την καρδιά.
Δεν θέλω να ραγίσουν τη δική σου, οπότε…
Μπαμπά. Χαλάρωσε.
Ναι, είναι γλυκός.
Αυτό είναι όλο.
Έχω το σχολείο. Μελετώ για τις εξετάσεις.
Έχω υπερβολικά πολλή δουλειά για μαράζια.
Ωραία.
Πιο πολύ πρέπει να ανησυχείς γι' αυτόν.
-Τέτοια θέλω ν' ακούω. -Ναι.
Τι είναι, Λόρνα;
Ήρθε η τροποποιημένη λίστα μαρτύρων. Η Φρίμαν καλεί τον πράκτορα Φίλιξ Βάσκεζ.
Θα συμφώνησε να καταθέσει.
Ο μόνος λόγος να το κάνει είναι για να τα γκρεμίσει όλα.
Τι θα κάνεις;
Θα μας πείτε σε τι χρησιμεύουν οι επιστολές έρευνας;
Σε πολλά. Ένας λόγος είναι η συλλογή πληροφοριών.
-Θα μας εξηγήσετε; -Βεβαίως.
Αν το FBI διεξάγει μια έρευνα
και θεωρήσουμε κάποιον ένοχο,
στέλνουμε την επιστολή για να μας μιλήσει.
-Τον τρομάζετε για να συνεργαστεί. -Κάπως έτσι.
Το ότι στείλατε επιστολή σε κάποιον
δεν σημαίνει ότι παρανόμησε, έτσι;
Σωστά.
Γιατί στείλατε επιστολή στον Άλεξ Γκραντ;
Το όνομά του προέκυψε κατά την έρευνά μας.
Υπήρχαν ορισμένες ατασθαλίες σε μερικά από τα κτίρια του.
-Πώς απάντησε ο κος Γκραντ; -Ο δικηγόρος του απάντησε.
Είπε ότι είναι μια νόμιμη επιχείρηση και ότι ευχαρίστως θα μας το αποδείκνυαν.
Επικοινωνήσατε μαζί του;
Όχι, είχα άλλες πιο επιτακτικές έρευνες.
Άρα, ο Άλεξ Γκραντ είναι απλώς ένας εν δυνάμει ύποπτος. Σωστά;
Κρίνατε ότι ίσως έχει πληροφορίες, αλλά δεν προέκυψε κάτι ακόμα;
Ακριβώς.
Πράκτορα Βάσκεζ, επί του παρόντος, είναι ο Άλεξ Γκραντ υπό έρευνα από το FBI;
Όχι.
Θεωρητικώς.
Απλώς ναι ή όχι, παρακαλώ.
Πράκτορα Βάσκεζ, είναι ο Άλεξ Γκραντ υπό έρευνα από το FBI;
Όχι.
Ευχαριστώ. Δεν έχω άλλες ερωτήσεις.
Είπατε "θεωρητικώς", πράκτορα Βάσκεζ.
Θεωρητικώς, ο Άλεξ Γκραντ δεν είναι υπό έρευνα τώρα.
Θα το αναλύσετε;
-Ένσταση. Η ερώτηση απαντήθηκε. -Απορρίπτεται.
Ο κος Γκραντ ίσως δεν είναι υπό έρευνα τώρα,
αλλά αυτό δεν θα πει ότι καθάρισε.
Μάλιστα.
Συνηθίζει το FBI να στέλνει επιστολές έρευνας
σε άτομα που θεωρεί αθώα;
Όχι, δεν το συνηθίζουμε.
Μ' αυτήν τη λογική, θεωρείτε ότι ο Άλεξ Γκραντ είναι ένοχος για κάτι;
Ένσταση. Ζητά εικασίες.
Δεκτή.
Καλώς. Αν ο Μπόντουραντ ζούσε,
θα θέλατε να συζητήσετε μαζί του για τον Άλεξ Γκραντ;
Ένσταση!
Δεκτή. Κύριε Χάλερ.
Πάμε ξανά.
Πράκτορα Βάσκεζ, είπατε ότι ο Άλεξ Γκραντ δεν είναι υπό έρευνα.
Σκοπεύει το FBI να ανοίξει έρευνα γι' αυτόν;
Ένσταση.
Δεν μπορώ να απαντήσω σε ερωτήσεις
που ίσως διακινδυνεύσουν μια εν εξελίξει επιχείρηση του FBI.
"Εν εξελίξει".
Δεν έχω άλλες ερωτήσεις.
Κύριε Χάλερ.
Δεν έχετε περιέργεια;
Πώς απέκτησα την επιστολή;
Θα 'χετε διαρροή στο γραφείο.
Όποιος το έκανε, μου έκανε μεγάλη χάρη. Να τον ευχαριστήσετε εκ μέρους μου.
Δεν ξέρω τι εννοείτε, κε Χάλερ, αλλά θα πω
ότι το FBI ανυπομονεί να δει τι θα μάθετε όταν φέρετε τον Γκραντ ως μάρτυρα.
Καλή σας μέρα.
Πού είναι το ουίσκι;
Σε ένα εστιατόριο που ο γιατρός σου απαγορεύει.
Εκείνη η επιστολή δεν εμφανίστηκε τυχαία στο κατώφλι σου, έτσι;
Εσύ κατάφερες να συμβεί.
Όταν ο Γκραντ πήγε να ακυρώσει την κλήτευση, είχα ρεπόρτερ.
Ήθελα να μην αρνηθεί να καταθέσει,
αλλά σκέφτηκα επίσης ότι το FBI ίσως παρακολουθεί.
Κι αν παρακολουθούσε, ίσως επικοινωνούσαν μαζί σου.
Δεν ήμουν σίγουρος, αλλά τώρα ξέρω.
Θέλουν να τον ανακρίνω και να κάνω τη δουλειά τους.
Το σώμα ενόρκων κοστίζει.
Αν καταφέρεις να αυτοενοχοποιηθεί όσο καταθέτει,
τόσο το καλύτερο.
Αυτό θέλουν.
Το ερώτημα είναι, τι θέλεις εσύ;
Μην ανησυχείς, Λίγκαλ. Έχω σχέδιο πώς θα πάρω αυτό που θέλω.
Τι τρέχει;
Η Άντρεα ζήτησε διαβούλευση στο γραφείο.
Για τι πράγμα;
Δεν ξέρω, αλλά η δικαστής Μεντίνα περιμένει.
Σκατά.
Κα Φρίμαν, ζητήσατε αυτήν τη συνάντηση.
Τι είναι αυτό που δεν μπορεί να συζητηθεί έξω;
Η εισαγγελία απέκτησε ένα νέο στοιχείο.
Τι… Κυρία Πρόεδρε, σοβαρά τώρα;
Κατανοώ τον κο Χάλερ. Στη θέση του, θα ένιωθα το ίδιο.
Ναι.
Όμως, φοβάμαι ότι αυτό το συγκεκριμένο στοιχείο
είναι τόσο καθοριστικό
που δεν μπορεί να απορριφθεί.
Τώρα έχω περιέργεια.
Τι είναι αυτό το μυστηριώδες στοιχείο, κα Φρίμαν;
Το φονικό όπλο.
ΒΑΣΙΣΜΕΝΟ ΣΤΑ ΜΥΘΙΣΤΟΡΗΜΑΤΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα
𝄇 Downloaded From BollyFlix 𝄇